Recover the Past/th

กู้คืนความทรงจำ เป็นเควสยาวเลเวล 25 มีศูนย์กลางในการทำเควสอยู่ที่บริเวณ หอคอยแห่งความหลงลืม เควสนี้ถูกเพิ่มเข้ามาในอัพเดทเวอร์ชั่น 1.19 เพื่อแทนที่เควส หอคอยแห่งความหลงลืม

คำอธิบาย
ผู้ที่ออกจากอาณาจักร Fruma และเข้ามายังอาณาจักร Wynn จะต้องผ่านประตูที่ลบความทรงจำทุกอย่างที่เกี่ยวกับอาณาจักร Fruma ด็อคเตอร์ Picard ได้ค้นพบวิธีที่จะนำความทรงจำเหล่านั้นกลับมา แต่ว่าเขาต้องการความช่วยเหลือจากผู้เล่นในการหาผู้คนที่จะมาทดสอบ เขาจะได้เรียนรู้อะไรเกี่ยวกับวิถีชีวิตในอาณาจักร Fruma กันแน่?

ขั้นตอนที่ 1
» พูดคุยกับ Dr. Picard

บทสนทนา:


 * Dr. Picard: สำเร็จ! ตอนนี้ฉันสามารถมองเห็นได้อย่างชัดเจนแล้ว.. ความทรงจำของฉันเมื่อหลายปีก่อน!
 * Dr. Picard: โอ้ พลทหาร! นายก็บังเอิญมาจาก Fruma เหมือนกันเหรอ?
 * Dr. Picard: บอกฉันหน่อย นายจำอะไรเกี่ยวกับที่ๆนายจากมาได้หรือเปล่า?
 * Dr. Picard: ฉันก็ว่างั้นแหละ เรื่องราวของทุกคนเริ่มต้นเหมือนกันหมด บนรถม้าที่กำลังจะเข้าสู่อาณาจักร Wynn
 * Dr. Picard: ฉันต้องการจะค้นคว้าเพิ่มเติม ฉันจึงได้สร้างลูกแก้วที่ทำให้สามารถมองเห็นอดีตของผู้คนได้
 * Dr. Picard: ว่าแต่ นายช่วยฉันหน่อยได้ไหม? ฉันต้องการผู้คนที่มีถิ่นกำเนิดจากอาณาจักร Fruma นายช่วยพามาหน่อยได้ไหม?
 * Dr. Picard: ทางฝั่งตรงข้ามของสะพานมีทหารยามอยู่คนนึง
 * Dr. Picard: ลองดูว่าเขาจะช่วยเหลือเกี่ยวกับการทดลองนี้ได้ไหม ฉันมั่นใจว่าพวกเขาต้องอยากรู้เป็นแน่

ขั้นตอนที่ 2
» ตามหา Scout Reynauld ใกล้ๆกับเมือง Elkurn ตรงสะพานที่มุ่งไปสู่หอคอยของ Picard

บทสนทนา:


 * Scout Reynauld: โอ้ เยี่ยมเลย! กำลังเสริม! ฉันถูกปล่อยไว้ที่นี่ให้ปกป้อง Elkurn เพียงลำพัง
 * Scout Reynauld: เอาจริงดิ? นายจะให้ฉันทิ้งหน้าที่เนี่ยนะ? ฉันรู้สึกได้ว่ากำลังจะมีการโจมตีครั้งใหญ่จากรากฐานแห่งพลังชั่วร้ายนะ
 * Scout Reynauld: ก็ได้ ฟังนะ ถ้านายช่วยฉันป้องกันเมือง ฉันจะไปกับนาย!

ตาม Reynauld ไปยังสะพาน


 * Scout Reynauld: เอาล่ะ ถึงแล้ว ถ้านายพร้อมเมื่อไหร่ก็บอกฉันละกัน

พูดคุยกับ Reynauld เพื่อบอกให้เขารู้ว่าคุณพร้อมแล้ว


 * Scout Reynauld: โอ้ นาย พวกมันมากันแล้ว!
 * Scout Reynauld: ว้าว! มีเสาหินงอกขึ้นมาด้วยเหรอ?!
 * Scout Reynauld: นั่นนักอัญเชิญผู้ชั่วร้ายอยู่ที่อีกฝั่งของสะพาน! พวกเราจะต้องทำลายมัน!
 * Scout Reynauld: จงคุ้มกันฉันในขณะที่ฉันกำลังเตรียมธนูระเบิด ฉันจะทำลายเขตอาคมที่ขวางทางนายกับมันทิ้งซะ!

ป้องกัน Reynauld ในขณะที่เขากำลังเตรียมธนู


 * Scout Reynauld: ลูกธนูของฉันใกล้จะพร้อมแล้ว...
 * Scout Reynauld: สวย! เขตอาคมพังไปส่วนนึงแล้ว ยังเหลืออีกส่วน นายทำได้ดีมาก!
 * Scout Reynauld: กำลังหยิบลูกธนูขึ้นสาย ใกล้จะเสร็จแล้ว...
 * Scout Reynauld: เข้าเป้า! ตอนนี้เป็นโอกาสของนายแล้ว ไปจัดการนักอัญเชิญซะ

ถ้าคุณทำไม่สำเร็จ เขาจะพูดว่า "อ๊ากกก! ฉันเจ็บ! กลับมาช่วยฉันก่อน!" ถ้ามันเกิดขึ้น ให้พูดกับเขาอีกครั้งเพื่อเริ่มใหม่

บทสนทนาเมื่อคุณทำไม่สำเร็จ แล้วเริ่มใหม่อีกครั้ง:


 * Scout Reynauld: อั่ก... ขอบคุณที่ช่วยเหลือ...
 * Scout Reynauld: พยายามอย่าปล่อยให้ฉันถูกล้อมสิ เอาล่ะ มาลองใหม่อีกครั้งกัน
 * Scout Reynauld: เตรียมพร้อม!

''หลังจากที่เขาพูดคำว่าเข้าเป้า(Bullseye)แล้ว ให้เข้าไปกำจัดนักอัญเชิญซะ (สามารถเลื่อนลงไปดูหัวข้อ "เคล็ดลับ" ด้านล่างของหน้านี้เพื่อดูวิธีการ)


 * Scout Reynauld: เยี่ยมมาก นายทำได้! เอาล่ะ รีบกลับมาเคลียร์มอนเตอร์พวกนี้ออกไปจากฉันที!

กำจัดมอนเตอร์ที่ยังคงอยู่บนสะพาน แล้วกลับไปพูดคุยกับเขาอีกครั้ง


 * Scout Reynauld: เฮ้อ ขอบคุณที่ช่วยเหลือนะ ฉันไม่มั่นใจเลย ว่าลุยคนเดียวจะสำเร็จไหม
 * Scout Reynauld: แล้ว นายต้องการจะค้นหาอดีตของพวกเราสินะ?
 * Scout Reynauld: คือ ฉันต้องยอมรับเลยว่าฉันไม่เคยคิดเกี่ยวกับมันจริงๆ ฉันคิดว่าฉันน่าจะไปกับนายได้แหละ
 * Scout Reynauld: นำทางไปเลย แต่เร็วๆหน่อยนะ ฉันปล่อยให้ Elkurn ไร้การป้องกันแบบนี้นานเกินไปไม่ได้

ตอนนี้ Reynauld กำลังติดตามคุณอยู่ จงพาเขาไปหาด็อคเตอร์ Picard

บทสนทนา:


 * Dr. Picard: โอ้ นายพาตัวพลทหารมาแล้ว
 * Scout Reynauld: แล้วพวกนายจะใช้วิธีไหนในการสกัดความทรงจำของฉันออกมาล่ะ?
 * Dr. Picard: ไม่ใช่วิธีที่ทำให้นายเจ็บตัวแน่นอน ฉันสัญญา เอาล่ะ ช่วยไปยืนตรงนั้นหน่อยนะ
 * Scout Reynauld: นายหมายถึงตรงหน้าลูกแก้วคริสตัลนี่น่ะเหรอ? โอเค...
 * Scout Reynauld: ฉันแค่ต้องมองเข้าไปในลูกแก้วใช่ไหม?
 * Dr. Picard: แค่มองเข้าไปยังส่วนลึกของมัน แล้วให้ส่วนลึกนั้นสะท้อนภาพในจิตใจของนายออกมา...
 * Scout Reynauld: ฉันไม่เห็นจะรู้สึกอะไ- โว้ว!

คุณได้เข้าไปในความทรงจำของ Reynaulds


 * Reynauld: *เฮ้อ* วันนี้มันอะไรล่ะเนี่ย
 * Reynauld: น้ำเป็นไงบ้าง?
 * Heine: *เฮ้อ* แทบจะไม่พอสำหรับเราและพวกม้าแล้วล่ะ
 * Heine: ฉันไม่เข้าใจเลย ทำไมพวกในวังจะต้องปิดกั้นแม่น้ำของพวกเราด้วย
 * Imperial Guard: พระราชวังรับสั่งให้พิจารณาผลผลิตของหมู่บ้านแห่งนี้ พวกเจ้าจักต้องส่งพืชผลให้ทางราชวัง
 * Reynauld: ท่านครับ พวกเราพยายามแล้ว แต่ที่ฟาร์มนี้ไม่มีน้ำสะอาดเพียงพออันเนื่องมาจากทางราชวังได้กั้นเขื่อนที่แม่น้ำแห่งนี้!
 * Imperial soldier: นี่เจ้ากำลังดูหมิ่นงานของวิศวกรในวังหลวงรึ?
 * Reynauld: อะไรกัน? ไม่ใช่นะครับ! ผมแค่จะอธิบาย- ได้โปรด! ผมมีครอบครัว ผมไม่ได้พูดจาดูหมิ่นเลย
 * Reynauld: Heine? ช่วยดูแลพวกเด็กๆที ฉันจะรีบกลับมา!
 * Imperial Guard: ทางราชวังจักไม่ทนต่อการกบฏเป็นอันขาด Reynauld เจ้าถูกจับในข้อหาหมิ่นพระบรมเดชานุภาพ
 * Imperial Guard: หมู่บ้านแห่งนี้จักต้องจำไว้ให้ดี ว่าใครกันที่เป็นคนปกป้องพวกมันจากอิทธิพลภายนอก

คุณได้กลับมายังช่วงเวลาปัจจุบัน


 * Dr. Picard: เฮ้ย เฮ้ย! มันไม่ใช่ความจริง! เป็นแค่ความทรงจำเท่านั้น! พูดกับฉันหน่อยสิ!

» พูดคุยกับ Dr. Picard

บทสนทนา:


 * Dr. Picard: อืม คาดไม่ถึงเลยแฮะ ฉันไม่คิดเลยว่าตัวทดลองจะสามารถหวนนึกถึงอดีตได้อย่างชัดเจนขนาดนี้
 * Dr. Picard: พอมาคิดดูแล้ว Reynauld ก็มีครอบครัวและเคยใช้ชีวิตที่นั่นก่อนที่จะมาอยู่ที่นี่
 * Dr. Picard: นายว่านายพอจะหาคนมาทดสอบให้ฉันอีกได้ไหม? พวกเราจะต้องค้นหาเพิ่มเติม
 * Dr. Picard: ใกล้ๆกับ Elkurn มีกะลาสีคนหนึ่งที่มาจาก Fruma บางทีนายอาจจะต้องไปคุยกับเขา?
 * Dr. Picard: ข้ามสะพานก่อนหน้านี้ไป และเดินต่อไปผ่าน Elkurn เขาน่าจะอยู่ข้างแม่น้ำนั่นแหละ

ขั้นตอนที่ 3
» ตามหากะลาสีที่ Picard พูดถึง บนเรือของเขาที่พิกัด [-45, 65, -1217]

บทสนทนา:


 * Caid: ใช่ ฉันเป็นกะลาสี ฉันค่อนข้างมั่นใจว่ามาจาก Fruma มาที่นี่โดยนั่งรถคาราวานเข้ามาเหมือนนายนั่นแหละ
 * Caid: ฉันก็ไม่แน่ใจว่าฉันอยากจะรู้เกี่ยวกับอดีตมั้ยนะ... ที่ฉันออกมาก็เพราะต้องมีเรื่องบางอย่างใช่ไหมล่ะ?
 * Caid: เดี๋ยวนะ Reynauld ก็รู้อดีตของตัวเองแล้วเหรอ? อืมม ฉันว่ามันก็ไม่น่าจะเจ็บปวดหรอกนะ
 * Caid: อย่างไรก็ตาม ฉันมีปัญหาอย่างนึง ฉันดันเดินเรือเข้ามาในคลองเล็กๆนี่แทนที่จะเป็นแม่น้ำใหญ่นี่สิ...
 * Caid: บางที เราอาจจะใช้เวทย์มนต์บางอย่างทำให้เรือมันเล็กลงได้ บางที่ใครสักคนใน Elkurn อาจจะรู้วิธี? นักเล่นแร่แปรธาตุน่าจะช่วยได้?

» มุ่งหน้าไปใน Elkurn และหาวิธีทำให้เรือเล็กลง

บทสนทนา:


 * Alchemist: กำลังมองหาน้ำยาอยู่ใช่ไหม?
 * Alchemist: ที่นี่คือร้านขายน้ำยาที่ดีที่สุดใน Elkurn! ว่าไงนะ? ขอโทษที?
 * Alchemist: น้ำยาลดขนาดเหรอ? ไม่มีนะ ทางเราไม่ได้ขายมัน...
 * Alchemist: หรือไม่ก็... เดี๋ยวก่อน ฉันว่าฉันรู้วิธีปรุงยานั่นนะ แต่ฉันก็ไม่เคยทำมันมาก่อนหรอกนะ
 * Alchemist: ถ้าฉันจำไม่ผิดน่ะนะ... ฉันต้องการ [1 Golden Apple](แอปเปิลทอง), [1 Bottle of Water](น้ำขวด) และสุดท้าย, [1 Bloom of Doom](ดอกไม้แห่งความมืด)
 * Alchemist: แอปเปิลทองเติบโตอยู่ในต้นแอปเปิลใหญ่บางต้น ขวดน้ำน่าจะสามารถหาได้จากในเมืองนี่แหละ ส่วนดอกไม้แห่งความมืดจะเติบโตใกล้ๆกับความตาย ลองไปดูใกล้ๆกับโบสถ์ Elkurn ระวังด้วยนะ พวกมันไม่ค่อยเป็นมิตรเท่าไหร่

บทสนทนา:


 * Caid: นายรู้ไหม ยิ่งฉันมองมันเท่าไหร่ ฉันก็ยิ่งสงสัยว่าฉันจะทำยังไงกับมันดี
 * Caid: ขอบคุณที่เอาน้ำยานี่มา มาดูกันว่าจะได้ผลไหม ถ้าได้ผลฉันจะตามนายไปที่หอคอยนั่น
 * Caid: ...
 * Caid: เอ่อ คือ... มันก็เล็กลงจริงๆนะ แต่ตัวฉันจะลงเรือได้เหรอ?
 * Caid: ฉันว่านายทำข้อตกลงในส่วนของนายเสร็จแล้วแหละ ฉันจะตามนายไป

นำ Caid ไปหา Dr. Picard.

บทสนทนา:


 * Dr. Picard: อ๊าาา ชาว Fruma อีกคนนึง มาดูกันว่าเรื่องราวจะเป็นเหมือนของ Reynauld ไหม
 * Sailor Caid: ฉันยังคงไม่แน่ใจเกี่ยวกับเรื่องนี้ ฉันก็ค่อนข้างจะมีความสุขที่นี่อยู่แล้วล่ะนะ
 * Dr. Picard: ไม่มีอะไรต้องห่วงหรอก มันจะไม่เปลี่ยนตัวตนในปัจจุบันของนายหรอก
 * Dr. Picard: รอมันสักครู่นะ...
 * Sailor Caid: เดี๋ยวก่อน เกิดอะไรขึ้น?

คุณได้เข้าไปในความทรงจำของ Caid's


 * ???: อ๊ากกก!!!!!
 * Imperial Guard: เดินหน้าไป
 * Caid: CARA!
 * Imperial guard: Cara อยู่ภายใต้การจับกุม นางจะต้องมากับข้า
 * Caid: เอามือของแกออกไปจากเธอนะ!
 * Imperial Guard: บางที เจ้าคงอยากจะไปแทนที่นางสินะ?

คุณกลับมายังช่วงเวลาปัจจุบัน


 * Dr. Picard: เฮ้ สวัสดีชาวโลก ตอบฉันหน่อย

» พูดคุยกับ Dr. Picard.

บทสนทนา:


 * Dr. Picard: อืมมม... นี่ดูไม่ค่อยดีเลย
 * Dr. Picard: เกิดอะไรขึ้นกับ Fruma กันแน่? พวกเขาปิดกั้นอาณาจักรนั่นไปเมื่อหลายร้อยปีก่อน แล้วนี่มันอะไร?
 * Dr. Picard: พวกเราน่าจะลองดูอีกซักหน่อยว่าเราจะค้นพบเรื่องราวเกี่ยวกับ Fruma มากขึ้นไหม
 * Dr. Picard: Edwin น่าจะสามารถเป็นตัวทดลองคนต่อไปได้ เขาอาศัยอยู่ใกล้กับริมป่า Nesaak แค่เดินไปตามถนนทางทิศใต้จากที่นี่ แล้วนายจะเห็นฟาร์มของเขา

ขั้นตอนที่ 4
» ตามหาชาวนา Edwin ที่อยู่ติดกับเขตป่า Nesaak ที่พิกัด [128, 74, -1102]

บทสนทนา:


 * Edwin: Fruma เหรอ? จำอะไรไม่ได้เลย และก็ไม่ต้องการจะรู้ด้วยเช่นกัน
 * Edwin: ไม่ ฉันไม่เอา ฉันมีเรื่องสำคัญที่จะต้องทำมากกว่าที่จะไปสนใจเกี่ยวกับอาณาจักรลึกลับนั่น
 * Edwin: คือ ตอนนี้แหล่งน้ำของฉันกลายเป็นน้ำแข็ง และพืชผลของฉันก็กำลังใกล้ตาย
 * Edwin: เหมือนกับว่าหิมะได้รุกล้ำเข้ามาในเขตฟาร์มของฉันอย่างช้าๆ
 * Edwin: นายช่วยปีนขึ้นไปบนภูเขาและทำลายน้ำแข็งหน่อยได้ไหม? ถ้านายทำให้พืชของฉันได้น้ำ ฉันจะไปกับนาย ถ้ำที่ติดกับฟาร์มจะพานายไปบนยอดเขาได้

» ปีนภูเขาที่อยู่ติดกับบ้านของ Edwin


 * บางที คุณอาจจะสามารถทำลายน้ำแข็งได้ด้วยบางอย่างที่อยู่ใกล้ๆ...
 * คุณสามารถทำลายน้ำแข็งได้สำเร็จ และตอนนี้น้ำก็สามารถไหลได้อย่างอิสระแล้ว

บทสนทนา:
 * Edwin: พวกทหารอย่างนายรักษาสัญญาของตัวเองไว้ได้เสมอเลยนะ
 * Edwin: ฉันว่าฉันก็คงจะต้องทำตามสัญญาด้วยเช่นกัน
 * Edwin: นำทางไปเลย

» พา Edwin ไปหา Dr. Picard.

บทสนทนา:


 * Dr. Picard: โอ้ รู้สึกว่านายจะได้ตัวทดลองที่สามละนะ
 * Edwin: เฮ้ยๆ! ฉันไม่ใช่ตัวทดลองนะเฟ้ย!
 * Dr. Picard: ต้องขออภัยจริงๆ กรุณามายืนตรงหน้าลูกแก้วด้วย
 * Dr. Picard: รอมันทำงานสักครู่นะ...
 * Edwin: โว้วววววว!!!!!!!

คุณเข้าไปในความทรงจำของ Edwins


 * Edwin: ทำไมพวกท่านถึงได้ทำแบบนี้!?
 * Imperial Guard: คำสั่งจากองค์ราชินี
 * Edwin: ปล่อยฉันออกไป! นี่มันอะไรกัน!
 * Caid: เฮ้ย นาย ใจเย็นๆ ตะโกนไปก็ไม่มีประโยชน์หรอก...
 * Edwin: อะไรนะ... หมายความว่าไง?
 * Caid: ที่นี่ไม่มีทางหนีหรอก เดี๋ยวพวกทหารก็จะมาในไม่ช้าและพาตัวคนที่อยู่ที่นี่ไป... พวกที่ถูกพาไปก็ไม่มีใครได้เห็นอีกเลย
 * Edwin: แล้วพวกเขาถูกพาตัวไปที่ไหนล่ะ?
 * Caid: ไม่มีใครรู้หรอก... คนล่าสุดที่ถูกพาตัวไปน่าจะชื่อ... Alen? Alida? หรือไม่ก็ Alegar? ล่ะมั้ง
 * Imperial Guard: Caid! เจ้าถูกส่งตัวไปยังที่อื่น
 * Caid: อ..อะไรนะ ผม...ไม่อยากไปจากที่นี่!
 * Imperial Guard: เดินไปซะ มิเช่นนั้นเจ้าจักถูกวิสามัญ ณ ที่แห่งนี้
 * Caid: ท่านจะทำอะไร!?
 * Imperial Guard: เงียบซะ
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * Imperial Guard: ไม่มีสงครามใดเกิดขึ้นภายใต้กำแพงอาณาเขต Fruman
 * ไม่มีสงครามใดเกิดขึ้นภายใต้กำแพงอาณาเขต Fruman ไม่มีสงครามใดเกิดขึ้นภายใต้กำแพงอาณาเขต Fruman ไม่มี&%ครามใดเกิ%ขึ้นภายใต้กำแพงอาณาเขต Fruman ไม่มีสงคร&%ใดเกิดขึ้&%#ยใต้กำแพงอาณาเขต Fruman
 * Dr. Picard: [ชื่อผู้เล่น]! ออกไปจากที่นั่นซะ! นายกำลังถูกดึงเข้าไปในห้วงแห่งความทรงจำ!
 * Dr. Picard: นายจะต้องหาทางออก มิเช่นนั้น นายจะติดอยู่ในห้วงแห่งความทรงจำและไม่มีโอกาสได้กลับมาอีกแล้ว เร็วๆเข้า!

» พูดคุยกับ Dr. Picard

บทสนทนา:
 * Dr. Picard: โอเค ชาว Fruma ทั้งสามคนได้พบเจอสิ่งเดียวกัน แต่ทำไมเขาต้องส่งคนของเขามาที่นี่ล่ะ?
 * Dr. Picard: นี่กลับกลายเป็นการเพิ่มคำถามแทนที่จะให้คำตอบซะงั้น พวกคนเหล่านั้นไม่ได้ทำอะไรผิกสักหน่อย
 * Dr. Picard: สิ่งเดียวที่ยังเหลืออยู่ตอนนี้คือเช็คความทรงจำของนายเอง เพื่อที่จะดูว่านายก็เจอสิ่งเดียวกับพวกเขาหรือเปล่า
 * Dr. Picard: ยืนตรงพรมแดงตรงนี้ แล้วเราจะเริ่มกัน
 * Dr. Picard: รอสักครู่นะ...

บทสนทนา:
 * Dr. Picard: นายโอเคหรือเปล่า?ู ตัวทดลองคนอื่นๆไม่เคยมีปฏิกิริยาที่รุนแรงขนาดนี้มาก่อนเลย ราวกับว่าเรากำลังเข้าไปในความทรงจำที่ไม่เคยเกิดขึ้นจริงๆ
 * Dr. Picard: ราวกับว่านายไม่เคยมีชีวิตอยู่ก่อนที่จะมายังอาณาจักร Wynn เลยด้วยซ้ำ
 * Dr. Picard: ฉันต้องวิจัยเพิ่มเติมเกี่ยวกับสิ่งนี้ ขอบคุณที่ช่วยเหลือฉัน นี่เป็นรางวัลเล็กๆน้อยๆ หวังว่าเราจะสามารถค้นพบได้ว่าภายใต้กำแพงของ Fruma นั้น ได้เกิดสิ่งใดขึ้นกันแน่

เคล็ดลับ

 * กดคลิกขวาที่นักอัญเชิญ (Summonner) เพื่อจัดการเขา อย่าโจมตีเขา!
 * แม้ว่าเควสจะบอกว่า Edwin อยู่ใกล้กับ Nesaak แต่จริงๆแล้ว เขาอยู่ใกล้กับ Elkurn มากกว่าอีก
 * ควรจะพาเพื่อนมาช่วยหรือไม่ก็รอให้เลเวลสูงกว่านี้ก่อนที่จะเริ่มเควสนี้ เพราะการป้องกัน Scout Reynauld นั้นยากมาก เนื่องจากผู้เล่นจะต้องเจอกับกองทัพมอนเตอร์ที่มีพลังโจมตีและพลังชีวิตที่สูง ในขณะที่ Raynauld มีพลังชีวิตแค่นิดเดียวเท่านั้น อาวุธที่มี Spell damage สูงจึงค่อนข้างจำเป็นในการทำเควสนี้

เพิ่มเติม

 * ประโยคที่ว่า "There is no war inside Fruma walls" (ไม่มีสงครามใดเกิดขึ้นภายใต้กำแพงอาณาเขต Fruman) อ้างอิงมาจาก "Avatar: The Last Airbender" (ชื่อไทย : เณรน้อยเจ้าอภินิหาร) เมื่อ Dai-Li ได้ล้างสมอง Jet โดยพูดว่า "There is no war in Ba-sing-se"
 * ในระหว่างช่วง Beta ของเวอร์ชั่น 1.19 Caid ค่อนข้างจะบัคบ่อย จนถึงขั้นที่ผู้เล่นอาจจะโดน Caid 50 คนตามไปยังหอคอย